เรื่องร้องเรียน: บ้านเลขที่ 113 ซ.สมบูรณ์พัฒนา 2 แขวงรัชดาภิเษก เขตดินแดง กทม. ให้อาหารเลี้ยงนกพิราบ แมวจรจัด และหนู ช่วงเวลาเช้าและเย็นทุกวัน ทำให้นกพิราบและหนู เข้ารบกวนพื้นที่บ้านรอบข้าง นกพิราบเข้ามาถ่ายมูลในพื้นที่บริเวณบ้านรอบข้าง และมีหนูเข้ามาอาศัยด้วย
การดำเนินการของเจ้าหน้าที่: ฝ่ายสิ่งแวดล้อมและสุขาภิบาล สำนักงานเขตดินแดง ตรวจสอบข้อเท็จจริงและดำเนินการกรณีข้อร้องเรียนดังกล่าว เมื่อวันที่ 7 กันยายน 2566 เวลา 15.00 น. ได้ดำเนินการตรวจสอบบริเวณพื้นที่ดังกล่าว เพื่อรณรงค์ประชาสัมพันธ์ การห้ามให้อาหารนกพิราบ และขอความร่วมมือผู้ที่พักอาศัยในบริเวณดังกล่าว ช่วยสอดส่องพฤติกรรมขอผู้ที่แอบให้อาหารนกพิราบ อันเป็นการฝ่าฝืนกฎหมายฯลฯ ทั้งนี้เพื่อไม่ให้นกพิราบอพยพรวมฝูงเพื่อมาหาแหล่งอาหารในบริเวณดังกล่าว อันจะก่อให้เกิดเหตุเดือดร้อนรำคาญและอาจเป็นแหล่งแพร่กระจายของเชื้อโรคได้   ทั้งนี้หากผู้ร้องมีภาพถ่ายหรือคลิปวีดีโอ ขณะมีการให้อาหารนกพิราบ ขอให้ส่งหลักฐานดังกล่าวไปยังฝ่ายสิ่งแวดล้อมและสุขาภิบาล สำนักงานเขตดินแดง หรือทางจดหมายอิเล็กทรอนิกส์ envi.dindeang@gmail.com เพื่อให้เจ้าหน้าที่ดำเนินการทางกฎหมายกับผู้ฝ่าฝืนต่อไป เบอร์โทรศัพท์ : 022468546
ความเห็นของผู้แจ้ง: ขอบคุณที่เข้ามาแก้ปัญหาอย่างรวดเร็ว แต่เจ้าของบ้านเลขที่ 113 ก็ยังคงเอาอาหารมาวางไว้ใต้ประตูบ้านทางขวา เพื่อให้นกพิราบกินอยู่ดีนะครับ
พื้นที่: แขวงดินแดง เขตดินแดง กรุงเทพมหานคร